Up-500/01
Natisni
Opravilna št.:
Up-500/01
Datum odločitve:
13. 9. 2002
ECLI:
ECLI:SI:USRS:2002:Up.500.01
Akt:
Ustavna pritožba A. A. zoper sklep Vrhovnega sodišča št. IV Ips 77/2001-5 z dne 24. 5. 2001, zoper odločbo Sodnika za prekrške v Slovenski Bistrici št. P-2161/2000-G z dne 2. 4. 2001 in zoper poziv Upravne enote Slovenska Bistrica št. 22601-37/01-0210 z dne 24. 4. 2001
Izrek:
Ustavna pritožba A. A. zoper sklep Vrhovnega sodišča št. IV Ips 77/2001-5 z dne 24. 5. 2001, zoper odločbo Sodnika za prekrške v Slovenski Bistrici št. P-2161/2000-G z dne 2. 4. 2001 in zoper poziv Upravne enote Slovenska Bistrica št. 22601-37/01-0210 z dne 24. 4. 2001 se zavrže.
Evidenčni stavek:
Ker nista podani procesni predpostavki pravočasnosti in izčrpanosti pravnih sredstev, je Ustavno sodišče ustavno pritožbo zavrglo.
Geslo:
Rok za vložitev ustavne pritožbe, prepozna ustavna pritožba.

Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 1. in 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
30. 11. 2001
Vrsta odločitve:
sklep
Vrsta rešitve:
zavrženje
Dokument:
US21676
Up-500/01-9
25. 9. 2002
SKLEP
Ustavno sodišče je v postopku za preizkus ustavne pritožbe A. A. iz Ž. Z. na seji senata dne 13. septembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Vrhovnega sodišča št. IV Ips 77/2001-5 z dne 24. 5. 2001, zoper odločbo Sodnika za prekrške v Slovenski Bistrici št. P-2161/2000-G z dne 2. 4. 2001 in zoper poziv Upravne enote Slovenska Bistrica št. 22601-37/01-0210 z dne 24. 4. 2001 se zavrže.
Obrazložitev
A.
1. Z izpodbijano prvostopenjsko odločbo je bil pritožnik spoznan za odgovornega storitve prekrška po točki c) četrtega odstavka 117. člena Zakona o varnosti cestnega prometa (Uradni list RS, št. 30/98 in nasl. - ZVCP). Izrečeni sta mu bili denarna kazen in stranska kazen prenehanja veljavnosti vozniškega dovoljenja. Z izpodbijanim sklepom Vrhovnega sodišča je bila zahteva za sodno varstvo kot nedovoljena zavržena. Z izpodbijanim pozivom je bil pritožnik pozvan, naj v določenem roku predloži svoje vozniško dovoljenje pristojni upravni enoti. Pritožnik zatrjuje kršitve v postopku preizkusa z alkotestom in v postopku na prvi stopnji.
Meni, da je izrečena kazen glede na nepomembnost storjenega prekrška prestroga. Dopustnost zahteve za sodno varstvo bi se morala presojati glede na čas storitve prekrška in ne glede na trenutek uveljavitve zakona.
2. Iz fotokopije povratnice, ki jo je v postopku predložil Sodnik za prekrške v Slovenski Bistrici, izhaja, da je bil izpodbijani sklep Vrhovnega sodišča pritožniku vročen 15. 6. 2001.
B.
3. Po 51. členu Zakona o Ustavnem sodišču (v nadaljevanju ZUstS) se ustavna pritožba lahko vloži, ko so izčrpana vsa pravna sredstva. Po 52. členu ZUstS se ustavna pritožba vloži v šestdesetih dneh od vročitve izpodbijanega posamičnega akta.
4. Glede izpodbijanega poziva Upravne enote Slovenska Bistrica in glede prvostopenjske odločbe o prekršku pritožnik ni izkazal, da bi bil vložil pritožbo, o katere dopustnosti je bil v pozivu poučen.
5. Ustavna pritožba zoper sklep Vrhovnega sodišča je prepozna.
Izpodbijani sklep Vrhovnega sodišča je bil pritožniku vročen 15. 6. 2001, ustavna pritožba pa je bila vložena dne 29. 11. 2001, torej po poteku šestdesetdnevnega roka za njeno vložitev.
6. Ker niso izpolnjene procesne predpostavke, je Ustavno sodišče ustavno pritožbo zavrglo.
C.
7. Senat Ustavnega sodišča je sprejel ta sklep na podlagi prve in druge alineje prvega odstavka 55. člena ZUstS v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer